“ทองไทย” ร่วง 3 วันต่อเนื่อง เช้านี้ลงอีก 200 บาท รูปพรรณ ขายออกบาทละ 30,200 บ.
"สมาคมค้าทองคำ" รายงานราคาทองเปิดตลาดเช้านี้ “ทองไทย” ปรับลง 200 บาท ร่วงต่อเนื่อง 3 วัน รูปพรรณ ขายออกบาทละ 30,200 บ. 
"สมาคมค้าทองคำ" รายงานราคาทองเปิดตลาดเช้านี้ “ทองไทย” ปรับลง 200 บาท ร่วงต่อเนื่อง 3 วัน รูปพรรณ ขายออกบาทละ 30,200 บ.
11 ส.ค. 2563

สมาคมค้าทองคำ รายงานราคาทอง (96.5%) วันนี้ (11 ส.ค.63) เมื่อเวลา 09.31 น.ที่ผ่านมา ปรับลด 200 บาท เมื่อเทียบกับประกาศราคาซื้อขายวันจันทร์ที่มีการประกาศราคาเพียงรอบเดียว ตอนเปิดตลาดที่ปรับลดลง 100 บาท และเป็นการร่วงลงต่อเนื่องติดต่อกันเป็นวันที่ 3
โดยราคาทองคำแท่ง รับซื้ออยู่ที่บาทละ 29,600.00 บาท ขายออกที่ราคาบาทละ 29,700.00 บาท
ทองรูปพรรณ รับซื้ออยู่ที่ราคาบาทละ 29,061.72 บาท ขายออกที่บาทละ 30,200.00 บาท
ราคาทองคําเช้านี้เคลื่อนไหวที่บริเวณ 2,020 ดอลลาร์ หลังจากปิดตลาดเมื่อคืนที่ผ่านมาพุ่งขึ้น 11.7 ดอลลาร์ สู่ระดับ 2,039.1 ดอลลาร์ จากแรงซื้อสินทรัพย์ปลอดภัยท่ามกลางสถานการณ์ตึงเครียดระหว่างสหรัฐฯ และจีน รวมถึงปัจจัยบวกจากการคาดการณ์ว่าทำเนียบขาวและสภาคองเกรสจะสามารถบรรลุข้อตกลงในการออกมาตรการกระตุ้นเศรษฐกิจภายในสัปดาห์นี้